gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8244, del 28-02-2018 (2018/1051)

Notificació de la sentència dictada en el procediment de modificació de mesures número 1365/2016.
-------------------------------------------------------------------------------------------------

### Dades del document

Número de DOGV
:   8244

Data del DOGV
:   28-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1051


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació de mesures número 1365/2016. [2018/1051]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, modificació de mesures supòsit contenciós 001365/2016, seguides a instàncies de Diana Marisela Suntaxi Gualotuña contra Jorge -mable Altamirano Andi, en situació de rebel·lia, en les quals el data 31 de gener de 2018, s'ha dictat sentència, en la qual en la seua part dispositiva diu així:  
  
«Dispositiva  
Estime la demanda de modificació de mesures definitives plantejada per Diana Marisela Suntaxi Gualotuña contra Jorge-Amable Altamirano Andi, declarat en rebel·lia, amb el Ministeri Fiscal com a part, i acorde la modificació de les mesures definitives que regeixen entre les parts, en virtut de la Sentència de 24 de febrer de 2011 dictada per aquest jutjat en les actuacions número 1585/2010, respecte al fill comú J. A., en els següents apartats, i es mantenen la resta de mesures vigents:  
  
Ambdós progenitors ostentaran la pàtria potestat sobre el menor, si bé s'atribueix a la demandant l'exercici en exclusiva de la pàtria potestat, així com la guarda i custòdia del menor.  
Se suspén el dret de visites del demandat amb el menor.  
Tot això sense fer una especial condemna a costes d'aquest procediment.  
Contra aquesta resolució es pot interposar recurs d'apel·lació que haurà de presentar-se per escrit davant d'aquest jutjat, en el termini de 20 dies des de la seua notificació, amb la indicació de la infracció comesa segons el parer de la persona recurrent, i acompanyar resguard que acredite haver efectuat el dipòsit de 50 ?, en el compte de dipòsits i consignacions d'aquest jutjat, obert en el Banco de Santander, llevat que la persona recurrent tinga concedit el benefici de justícia gratuïta.  
Així, aquesta és la meua sentència, que pronuncie, mane i firme.»  
I perquè valga de notificació en forma al demandat Jorge-Amable Altamirano Andi, en situació de rebel·lia i parador ignorat, expedisc i firme aquest edicte.  
  
València, 31 de gener de 2018.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8345, del 24-07-2018 (2018/6918)

RESOLUCIÓ de 27 de juny de 2018, de la Presidència de la Generalitat, de concessió de distincions en matèria de protecció civil de la Generalitat a Jorge Albaladejo Millán.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8345

Data del DOGV
:   24-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6918


Data del document
:   27-06-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 27 de juny de 2018, de la Presidència de la Generalitat, de concessió de distincions en matèria de protecció civil de la Generalitat a Jorge Albaladejo Millán. [2018/6918]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció, efectuada per acord plenari de l'Ajuntament de Torrevieja per a Jorge Albaladejo Millán, resolc:  
  
Primer  
Concedir la Distinció al Mèrit de Protecció Civil, en la categoria d'Or, a Jorge Albaladejo Millán, agent del cos de la Guàrdia Civil, per la seua intervenció en el rescat de dos menors en la cala de Los Trabajos, a Torrevieja (Alacant), al posar la seua vida en greu risc en un mar molt encrespat.  
  
Segon  
En compliment del que s'estableix en l'article 12 del Decret 150 de 19 de setembre de 2014, s'inscriurà la present distinció honorífica en el Registre de Distincions de la Generalitat en matèria de Protecció Civil, dependent de l'Agència Valenciana de Seguretat i Resposta a les Emergències.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada, en el termini d'un mes, a comptar des de l'endemà d'haver sigut publicada, de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà d'haver sigut publicada, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; sense perjudici que puga interposar qualsevol altre tipus de recurs o reclamació que millor convinga al seu interés.  
  
  
L'Eliana, 27 de juny de 2018.- El president de la Generalitat, p. d. (ap 5é R 12.02.2016; DOGV 17.02.2016), el director de l'Agència Valenciana de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 8410, del 25-10-2018 (2018/9824)

CORRECCIÓ d'errades de la Resolució de 16 d'octubre de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es publica la relació de persones que han superat les proves selectives d'accés al cos superior tècnic d'investigadors científics, escala científic titular, A1-28-01, sector administració especial, torn d'accés lliure. Convocatòria 26/15.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8410

Data del DOGV
:   25-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9824


Data del document
:   25-10-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

CORRECCIÓ d'errades de la Resolució de 16 d'octubre de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es publica la relació de persones que han superat les proves selectives d'accés al cos superior tècnic d'investigadors científics, escala científic titular, A1-28-01, sector administració especial, torn d'accés lliure. Convocatòria 26/15.  
 [2018/9824]  
En la publicació de la resolució esmentada (DOGV 8407, 22.10.2018) s'ha omés per error l'annex corresponent, el qual es reprodueix a continuació.
Diari Oficial de la Generalitat Valenciana


Sumari del DOGV 8412, del 29-10-2018 (2018/9813)

RESOLUCIÓ de 18 d'octubre de 2018, d'ampliació de crèdit en virtut del que es preveu en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22.1.j de la Llei 22/2017, de pressupostos de la Generalitat per a l'exercici 2018, per la qual s'autoritza l'increment del pressupost de despeses per import de 3.201.419,14 euros.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8412

Data del DOGV
:   29-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9813


Data del document
:   18-10-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 18 d'octubre de 2018, d'ampliació de crèdit en virtut del que es preveu en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22.1.j de la Llei 22/2017, de pressupostos de la Generalitat per a l'exercici 2018, per la qual s'autoritza l'increment del pressupost de despeses per import de 3.201.419,14 euros. [2018/9813]  
  
  
Vicepresidència i Conselleria d'Igualtat i Polítiques Inclusives ha remés una relació de sentències l'execució de les quals ha sigut reclamada pel Tribunal Superior de Justícia de la Comunitat Valenciana i atesa la urgència i necessitat de complir-les, de les quals es deriven pagaments per interessos per demora per un import total de 3.201.419,14 euros, que s'han d'imputar al capítol 3 del programa 311.10, Direcció i serveis generals. Per no haver-hi saldo disponible en el capítol i programa esmentats per a aquests pagaments i en tractar-se de despeses incloses en els supòsits recollits en l'article 22 de la vigent llei de pressupostos, es requereix incrementar la seua dotació en aquest import, a finançar a càrrec de la previsió de l'exercici corrent.  
En conseqüència i en virtut del que es disposa en l'article 22.1.j de la Llei 22/2017 de pressupostos de la Generalitat per a l'exercici 2018, i el que es preveu en l'article 48 de la Llei 1/2015 d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la següent resolució:  
  
S'autoritza una ampliació de crèdit en l'aplicació 45.13.30.253.99.7, per import de 3.201.419,14 euros.  
  
València, 18 d'octubre de 2018.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8249, del 07-03-2018 (2018/2283)

Informació pública de l'acord de transformació de la cooperativa en societat de responsabilitat limitada.
---------------------------------------------------------------------------------------------------------

### Dades del document

Número de DOGV
:   8249

Data del DOGV
:   07-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2283


Organisme emissor
:   Refrigeracion y Sistemas, COOP V.

Tipus de document
:   Anunci

Informació pública de l'acord de transformació de la cooperativa en societat de responsabilitat limitada. [2018/2283]  
En l'Assemblea General extraordinària celebrada el dia 2 de gener de 2018, es va acordar per unanimitat procedir a la transformació de la cooperativa Refrigeración y Sistemas Coop. V., amb CIF W73877185, en societat de responsabilitat limitada.  
Cosa que es fa pública en virtut del que estableix el Decret legislatiu 2/2015, de 15 de maig, del Consell, pel qual s'aprova el text refós de la Llei de cooperatives de la Comunitat Valenciana.  
  
Alacant, 23 de febrer de 2018.- Els administradors solidaris: Fernando Sabater Quinto i Rafael Sabater Quinto.
Diari Oficial de la Generalitat Valenciana


Sumari del DOGV 8419, del 08-11-2018 (2018/9945)

Informació pública de la pèrdua de la carta de pagament número 032015M180.
--------------------------------------------------------------------------

### Dades del document

Número de DOGV
:   8419

Data del DOGV
:   08-11-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/9945


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de la carta de pagament número 032015M180. [2018/9945]  
A causa de la pèrdua de l'original de la carta de pagament de la fiança número 299299C886 per import de 1.000,00 euros, a nom de Samper Ronda Teresa, 04330796X, a favor d'Infraestructures, Territori i Medi Ambient.  
En compliment del que disposa l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels serveis territorials de la Conselleria d'Hisenda i Model Econòmic a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produeix cap reclamació.  
  
Alacant, 19 d'octubre de 2018.- El conseller d'Hisenda i Model Econòmic i president de l'IVAT, p. d. (R president de l'IVAT 04.07.2016), el director territorial: Francisco Simoes Neto.
Diari Oficial de la Generalitat Valenciana


Sumari del DOGV 8420, del 09-11-2018 (2018/10048)

Informació pública del Programa d'actuació integrada dels carrers adjacents de la unitat d'execució UA-5.
---------------------------------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10609


Data del document
:   29-10-2018

Organisme emissor
:   Ajuntament dels Poblets

Tipus de document
:   Anunci

Descriptors 

:   * Poblets, els
    * administració local
    * pla d'urbanisme

Informació pública del Programa d'actuació integrada dels carrers adjacents de la unitat d'execució UA-5. [2018/10785]  
Mitjançant acord del Ple de data 7 de maig de 2018, s'acorda la gestió directa municipal del Programa d'actuació integrada dels carrers adjacents de la unitat d'execució UA-5, comprensiu de la següent documentació:  
- Memòria de programa.  
- Documentació gràfica plànols d'identificació de l'àmbit del programa.  
- Compte de liquidació definitiva de quotes urbanístiques.  
Així com sotmetre a informació pública l'esmentat programa, per termini de 45 dies hàbils, mitjançant publicació en el Diari Oficial de la Generalitat Valenciana, en un diari d'informació general i en la seu electrònica municipal, així com notificació individualitzada als propietaris inclosos en l'àrea afectada.  
L'expedient se sotmet a informació pública, d'acord amb el disposat en l'article 92 de la Llei 5/2014, de 25 de juliol, d'ordenació del territori, urbanisme i paisatge, per termini de 45 dies comptadors des de l'endemà de la publicació d'aquest anunci en el Diari Oficial de la Generalitat Valenciana.  
  
Els Poblets, 29 d'octubre de 2018.- L'alcalde: Salvador Sendra i Gasquet.
Diari Oficial de la Generalitat Valenciana


Sumari del DOGV 8264, del 29-03-2018 (2018/3138)

ACORD de 23 de març de 2018, del Consell, d'autorització de l'expedient de rescabalament EI 5/2018, per obligacions contretes amb Antonio Matachana, SA, en 2017 i 2018.
------------------------------------------------------------------------------------------------------------------------------------------------------------------------

### Dades del document

Número de DOGV
:   8264

Data del DOGV
:   29-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3138


Data del document
:   23-03-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

ACORD de 23 de març de 2018, del Consell, d'autorització de l'expedient de rescabalament EI 5/2018, per obligacions contretes amb Antonio Matachana, SA, en 2017 i 2018. [2018/3138]  
Per a complir els fins que té encomanats, i atendre les obligacions contretes en 2017, la Conselleria de Justícia, Administració Pública, Reformes Democràtiques i Llibertats Públiques ha tramitat diversos expedients de rescabalament.  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera de Justícia, Administració Pública, Reformes Democràtiques i Llibertats Públiques, el Consell, prèvia deliberació, en la reunió de 23 de març de 2018,  
  
  
ACORDA  
  
Primer  
Autoritzar l'aprovació de l'expedient de rescabalament EI 5/2018 per la persona titular de la Conselleria de Justícia, Administració Pública, Reformes Democràtiques i Llibertats Públiques.  
  
Segon  
Autoritzar la imputació al pressupost ordinari de la Conselleria Justícia, Administració Pública, Reformes Democràtiques i Llibertats Públiques de les obligacions adquirides per import de 28.300,83 euros (IVA inclòs), en favor d'Antonio Matachana, SA, per la prestació del servei de manteniment integrat de l'equipament específic instal·lat en l'Institut de Medicina Legal situat en la Ciutat de la Justícia de València, durant el període comprés des del 29 de novembre de 2017 fins al 28 del febrer de 2018 (ambdós inclosos).  
  
València, 23 de març de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8319, del 18-06-2018 (2018/5796)

Informació pública de la modificació número 1 del Projecte d'urbanització del sector Aeròdrom rotonda DPU, desviament de canonada.
----------------------------------------------------------------------------------------------------------------------------------

### Dades del document

Número de DOGV
:   8319

Data del DOGV
:   18-06-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/5796


Data del document
:   08-06-2018

Organisme emissor
:   Ajuntament de Mutxamel

Tipus de document
:   Anunci

Descriptors 

:   * Mutxamel
    * pla d'urbanisme

Informació pública de la modificació número 1 del Projecte d'urbanització del sector Aeròdrom rotonda DPU, desviament de canonada. [2018/5796]  
La Junta de Govern Local, en sessió celebrada el 04.06.2018, va acordar exposar al públic la modificació número 1 del Projecte d'urbanització del sector Aeròdrom rotonda DPU + desviació de canonada, presentat amb data RGE 12.03.2018 número 2370, pel gerent de l'Emsuvim, SLU, i que afecta la separata del Projecte de millora de la intersecció per mitjà de construcció d'una glorieta en la CV-819 PK 3+700.  
  
Els objectius fonamentals de l'esmentat projecte són: substituir la canonada existent de formigó a la Marina Baixa, diàmetre 800 mm, per una canonada de fosa de diàmetre 800 mm i modificar la rasant i cota de les canonades existents d'entrada, eixida i desaigüe, al nou depòsit d'aigua potable dels Plans, en construcció, així com ajustar i actualitzar la solució al dia de hui.  
El pressupost d'execució material ascendeix a huit-cents cinquanta-un mil quatre-cents trenta-nou amb noranta-sis cèntims (851.439,96 ?); el termini per a l'execució d'aquesta obra és de huit mesos.  
La modificació del projecte d'urbanització es realitza en el si del Programa d'actuació integrada PE/PRIM sector Aeròdrom, sense afectar la normativa urbanística (BOP 107, 05.06.2014), limitant el seu abast a la descripció material de les obres, amb un únic propietari afectat, la mercantil Aeródromo de Mutxamel, SL, sense modificació de quotes provisionals d'urbanització, però sí del calendari d'execució de les obres i pla de pagaments aprovat pel Decret ATAC 2017/1191 d'01.08.2017.  
Cosa que es fa pública perquè se'n prenga coneixement, publicant-se al tauler i en la pàgina web municipal; es fa saber que durant el termini de 20 dies hàbils, l'expedient es trobarà depositat en l'Àrea Administrativa de Tramitació Urbanística de l'ATAC d'aquest ajuntament per a la seua consulta, i es podran formular les al·legacions i observacions que s'estimen pertinents.  
  
Mutxamel, 8 de juny de 2018.- El regidor delegat de l'ATAC: José Antonio Bermejo Castelló.
Diari Oficial de la Generalitat Valenciana


Sumari del DOGV 8314, del 11-06-2018 (2018/5671)

Correcció de les bases de la convocatòria per a proveir, amb caràcter interí, una plaça de tresorer reservada a personal amb habilitació de caràcter nacional.
--------------------------------------------------------------------------------------------------------------------------------------------------------------

### Dades del document

Número de DOGV
:   8314

Data del DOGV
:   11-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5671


Data del document
:   31-05-2018

Organisme emissor
:   Ajuntament de Segorbe

Tipus de document
:   Correcció d'errades

Descriptors 

:   * Segorbe
    * concurs administratiu

Correcció de les bases de la convocatòria per a proveir, amb caràcter interí, una plaça de tresorer reservada a personal amb habilitació de caràcter nacional. [2018/5671]  
Acord de la Junta de Govern Local, de data 30 de maig de 2018, de l'Ajuntament de Segorbe (Castelló) referent a la rectificació de les bases de la convocatòria d'una plaça de tresorer reservada per a personal amb habilitació de caràcter nacional, amb caràcter interí.  
  
En el Butlletí Oficial de la Província de Castelló número 56, de 10 de maig de 2018, s'han publicat íntegrament les bases que han de regir la convocatòria per a proveir, amb caràcter interí, una plaça de tresorer reservada a personal amb habilitació de caràcter nacional.  
En el Butlletí Oficial de la Província de Castelló número 66, de 2 de juny de 2018, s'ha publicat una rectificació a les bases esmentades, i s'ha establit un termini de presentació d'instàncies de 20 dies hàbils a comptar des de l'endemà de la publicació del present edicte en el Diari Oficial de la Generalitat Valenciana. Es modifica el que estableix el primer paràgraf de la base cinquena del procés selectiu.  
  
Segorbe, 31 de maig de 2018.- L'alcalde: Rafael Magdalena Benedicto.